เคยเขียนรีวิวร้านนี้แล้วในมื้อเย็นที่แสนจะประทับใจ (ประชด) คราวนี้เป็นบุฟเฟ่ต์ข้าวแกง มื้อกลางวัน ซึ่งส่วนที่สั่งได้คราวนี้จะเป็นพวกยำกับก๋วยเตี๋ยวคนละ 1 ที่เหมือนเดิม
เริ่มต้นกับของที่อยู่ในไลน์ก่อน เริ่มจากคอหมูย่าง ที่เนือหมูนุ่ม แจ่วอ่อนไปหน่อย
ฉู่ฉี่ปลาทับทิม รสขาติของเครื่องแกงเข้มข้น ออกหวานนำไปเยอะ
กะเพราหมู รสออกเค็มไปนิด เนื้อออกแข็งไป สุกเกินหรือไม่ได้หมักหมู
แกงเขียวหวานไก่ ตัวแกงค่อนข้างข้น รสชาติเค็ม เผ็ดปานกลาง แต่กลับหวานนำ แถมไก่ก็มีค่อนข้างน้อย (หาไม่ค่อยเจอ)
สะเต๊ะไก่ เนื้อนุ่มมาก แต่กลิ่นของผงกะหรี่น้อยไปหน่อย (แต่ถ้าใครไม่ชอบกลิ่นผงกะหรี่ ก็คงโอเคเลย
ต่อมาเป็นรายการสั่งบ้าง
ยำบะหมี่ ตอนแรกก็นึกว่าจะเป็นบะหมี่สด ที่ไหนได้ บะหมี่กึ่งสำเร็จรูป (แต่ก็ว่าไม่ได้ คนต่างชาติคงไม่รู้จักคำว่ามาม่าหรอก รู้แต่บะหมี่กึ่งสำเร็จรูป) รสชาติใช้ได้กับคนต่างชาติ แต่ถ้าคนไทยก็คือรสไม่ถึง
ยำวุ้นเส้น ก็มาทำนองเดียวกันแหละครับ คงไม่พูดอะไรมาก
ก๋วยเตี๋ยวผัดมันกุ้ง รสชาติเข้มข้น เค็มเล็กน้อย มันไข่เค็ม จานนี้ถือว่าใช้ได้
ข้าวซอย รสชาติไม่ค่อยจัดเลย แต่กะทิค่อนข้างหนัก รู้สึกมันมาก ส่วนเส้นก็นุ่มไป อยากให้เหนียวกว่านี้
ของหวานก็มีพวกขนมไทยทั่วไป
ไอศกรีมกะทิ ที่ก็ยังคงเนื้อสัมผัสและรสชาติเดิมไว้ได้
ลอดช่องไทย ตัวค่อนข้างใหญ่ป้อม กินแล้วนุ่ม ผมว่าอย่างไรก็สู้วัดเจษไม่ได้